Milí moji žiaci!

Dúfam, že sa máte dobre. Dúfam, že ani takto na diaľku mi nerobíte hanbu a pekne, svedomito sa snažíte plniť všetky úlohy, ktoré vám vaši učitelia dávajú. Od dnešného dňa vám vždy budem dávať úlohy aj z INF. Rovnako vám takto na dva týždne budú dávať úlohy aj učitelia predmetov: HUV, THD, VYV, TSV

Ak budete mať s niečím problém, kľudne mi napíšte na môj mail: marek.zubal@gmail.com

Môžete mi napísať aj len tak. Ako sa máte, čo máte nové, čo prežívate, ... zaujíma ma váš názor na túto situáciu, ... jednoducho mi chýbate ☺

**Pokyny na samoštúdium od 27.4. – 30.4.2020**

**INFORMATIKA**

**Téma: Disk, priečinok**

**Poznámky:**

Disk je kapacitné miesto v PC, ktorý obsahuje množstvo priečinkov.

Priečinok – je „šuplík“, do ktorého ukladáme súbory, ktoré tam patria.

Napríklad: ak si vytvoríme priečinok s názvom INF – budeme do neho ukladať všetko, čo nájdeme k predmetu informatika.

Súbor – je výsledok, ktorý sme vytvorili v nejakom programe. Môže byť textový, hudobný, zvukový, filmový. Spoznáme ich podľa prípony.

**ÚLOHA:**

* Nájdi na internete a vypíš všetky prípony súborov.
* Nájdi zaujímavosti o DISKU.

Svoj výsledok odfoť mobilom a fotku mi pošli mailom na moju e-mailovu adresu.

**DEJEPIS**

Napísať poznámky ,učebnica str.49-51

**RODÍ SA EURÓPSKA NOVOVEKÁ SPOLOČNOSŤ**

**Téma: Talianske mestské štáty str.49-50**

Objavením Ameriky v roku 1492 končí stredovek a začína **Novovek**.

**12. storočie** – začiatky talianskych mestských štátov, fungovali ako samostatné mestá, vládli v nich mestské rady.

**Apeninské mestské štáty**

* zdroj sily a bohatstva
	+ obchod
	+ remeselná výroba – látky, hodváb, súkno, zbrane
* najvplyvnejší obyvatelia – bohatí obchodníci, majitelia dielní, remeselníci
* obchodníci chceli byť vzdelaní
* **Mediciovci** vybudovali jednu z najznámejších európskych bánk
* napr. Florencia, Janov, Benátky, Pisa – boli **republikami**

**Humanizmus a renesancia (14. – 16. storočie) - str.50-51**

**Renesancia** – kultúrny a umelecký prúd, ktorý sa hlási k obnove antických ideálov.

Umelci a učenci tvrdili, že je potrebné nadviazať na myslenie, slávu a úspechy antiky – **renesancia** – **znovuzrodenie princípov antickej doby** (staviteľstvo a literatúra).

Vzdelanci riešili otázky postavenia jednotlivca vo svete.

Kritizovali politický a cirkevný život.

**Humanizmus** – kládol dôraz na štúdium človeka a ľudských vlastností

* veda – výskum človeka a jeho pozemskej činnosti – humanitné vedy
* v centre záujmu bola teológia – otázky Boha, ľudský život = smerovanie do večnosti

Od 2. polovice 15. storočia sa renesancia a humanizmus šírili v Európe. Umelci z Apeninského polostrova šírili renesančné umenie.

**MATEMATIKA**

**MAT 7.A Desatinné čísla 24.4. -30.4.2020**

1. **Napíšte slovne**, ako sa správne prečítajú čísla.

a) 2,03 .................................................. b) 34,002 6...........................................................................

1. Usporiadajte čísla **vzostupne**.

1,32 0,021 0,219 0,29 0,713 0,32

1. Vypočítajte.

2,3 · 100 = 3,401 : 100 = 701,003 · 1 000 = 7,2 : 10 =

1. Zaokrúhlite čísla na **stotiny.**

a) 0,238 = b) 12,895 =

1. Vypočítaj **písomne**. Pri delení urobte skúšku správnosti.

a) 203,081 + 19 b) 0,320 9 – 0,083 c) 3,7 · 2,04 d) 3,906 : 0,18

1. Za 2 kg jabĺk zaplatíme 4,06 eur . Koľko zaplatíme za

a) 1 kilogram jabĺk b) 1,8 kg jabĺk?

1. Vypočítajte a výsledok zapíšte v tvare **periodického čísla**.

30 : 11 =

1. Vypočítajte **aritmetický priemer** čísel 2,3; 4,01; 0,65; 6.
2. Premeňte na jednotky uvedené v zátvorke. Počítajte po riadkoch.

1 600 mm (dm) = 2 300 mm² (dm² ) =

0,000 056 km (cm) = 0,000 056 km² (cm² ) =

1. Obvod štvorca je *o* = 12 cm. Vypočítajte **dĺžku** jeho **strany** a jeho **obsah**.
2. Narysujte uhol *XYZ* s veľkosťou 60°. Zostrojte jeho **os** a označte ju ***o***.

Vypracovaný test poslať na mailovú adresu : lpromosinova@gmail.com

**SLOVENSKÝ JAZYK A LITERATÚRA**

Keďže do školy sa stále nevraciame, musíme pokračovať v novom učive.

Žiaci, ktorí doteraz neposlali vypracované úlohy, mali by to urobiť. Je to pre Vaše dobro.

Všetko, aj slovenský jazyk, aj literatúru mi pošlite na kontrolu.

**Slovenský jazyk**

Napíšte nadpis:

PREDLOŽKY

Opíšte (teóriu aj cvičenie):

**Predložky** sú neohybné, neplno významové slová. Ktoré spolu s pádom podstatného mena, prídavného mena alebo zámena vyjadrujú vzťahy medzi slovami.

Napríklad : **o** tenis, vchádzať **do** telocvične, krúti sa **okolo** osi.

Urč pád:

Na pláži - z komory- u mamy- kvôli tebe-

Pod oknami- pred chvíľou- o minútu- za stromy

Niektoré predložky sa **vokalizujú.**

**Ku** kvetu (nie k kvetu)

**Zo** steny (nie s steny)

**So** synom (nie s synom)

**Vo** váze (nie v váze)

Slová sa začínajú na tú istú alebo zvukovo podobnú hlásku. Vtedy nastáva vokalizácia.

Doplň samohlásku k predložke tak, aby nastala vokalizácia. Pozor nie všade nastáva vokalizácia.

V  ohni, z  stola, k  Milanovi, s  mamou, z  plavárne, v  vlaku, k  kamarátovi, z železa

Napíšte nadpis:

SPOJKY

Opíšte Zapamätajte si zo str. 63

Odpíšte:

Spojky rozdeľujeme na

1. Priraďovacie: a ,i, aj, ani, ako, alebo, buď, či, ba, ba aj, ale, no ...
2. Podraďovacie: že, aby, akoby, keď, ktorý, pretože, keby, ak, takže...

**Čiarku nepíšeme pred zlučovacími spojkami a, i, aj, ani, alebo, či.**

Ak sa zlučovacie spojky opakujú, čiarku píšeme. Alebo zostaň, alebo choď preč.

Čiarku nepíšeme, ak ide o prirovnanie. Si bledá ako stena.

Vypracuj str.63/ 5. cv.

**Literatúra**

**Karl May: Šľachetnosť Old Shatterhanda**,(str.119-123)

Prečítať text.

Urobiť písomný zápis: : Lit. druh:

 Lit. forma:

 Lit. žáner: western

 Postavy: hlavné:

 vedľajšie:

 Téma:

 Hlavná myšlienka:

 Prostredie:

Opíšte si: str. 123 , Budeme si pamätať

**Liselotte Welskopfová – Henrichová: Synovia veľkej medvedice** (str. 124-128)

Prečítať text.

Urobiť písomný zápis: : Lit. druh:

 Lit. forma:

 Lit. žáner: western

 Postavy: hlavné:

 vedľajšie:

 Téma:

 Hlavná myšlienka:

 Prostredie:

**BIOLÓGIA**

**NERVOVÁ SÚSTAVA**

Je najdôležitejšia sieť v tele. Je tvorená **nervovými bunkami (neurónmi)**. Tieto spolu s podpornými bunkami tvoria mozog a miechu.

Nervové sústavy: 1. ***ústredná NS***: **mozog, miecha**

 2. ***obvodová NS***: **mozgové, miechové** a **útrobné nervy**

Nervy spájajú všetky časti tela.

**Dráždivosť** = schopnosť reagovať na rôzne podnety.

**Reflex** = odpoveď organizmu na podráždenie.

**Reflexný oblúk: Dostredivé nervové vlákno** vedie vzruch do ústrednej NS. Z nej sa ďalší vzruch šíri po **odstredivom vlákne** do výkonného orgánu (rýchlosť až 100 m/s).

**STAVBA NERVOVEJ SÚSTAVY**

**ÚSTREDNÁ NS**

**Miecha** – asi 43 cm dlhý povrazec uložený v chrbticovom kanáli, končí pri 1. driekovom stavci.

Je sídlom základných reflexov. **Miechový reflex** = odpoveď na podráždenie, pri ktorom vzruch prechádza len miechou (napr. kolenný reflex).

**Mozog** – najdôležitejšia časť nervovej sústavy, v lebke, asi 1,5 kg, obsahuje vyše 12 miliárd neurónov.

Mozog a miecha sú chránené **kostrovým obalom** (chrbtica, lebka) a **blanitým obalom vyplneným mozgovomiechovým mokom**.

**Časti mozgu:**

**Predĺžená miecha** – dôležité nepodmienené (vrodené) reflexy: prehĺtanie, slinenie, kašlanie, dýchacie reflexy

**Most** – spája mozog s miechou

**Mozoček** – rovnováha tela a presnosť pohybov

**Stredný mozog** – vzpriamovacie reflexy, pohyb očí

**Medzimozog** – spojenie hormonálneho a nervového riadenia organizmu

**Predný mozog** – 2 pologule zložené s lalokov a závitov, na povrchu je **sivá mozgová kôra** – ústredia zraku, sluchu, duševnej činnosti: pamäť, tvorivosť, myslenie, správanie, reč

Na činnosť mozgu vplýva dostatočný prívod kyslíka a živín.

**OBVODOVÁ NS**

- zložená z nervov, ktoré spájajú všetky časti tela s ústrednou NS

**Mozgové nervy** – prenášajú informácie k zmyslovým orgánom a svalom na hlave (zrakový nerv, čuchový, tvárový).

**Miechové nervy** – riadia oblasti tela od krku nadol.

Vzruchy z miechy a mozgu si uvedomujeme a činnosť orgánov dokážeme ovládať vôľou.

**Útrobné nervy** – činnosť vnútorných orgánov, vzruchy si neuvedomujeme a neovládame vôľou.

**FYZIKA**

**TEPELNÁ ROVNOVÁHA**

**Tepelná rovnováha**, alebo inak termodynamická rovnováha [izolovanej](https://sk.wikipedia.org/wiki/Izolovan%C3%A1_s%C3%BAstava) [fyzikálnej sústavy](https://sk.wikipedia.org/wiki/Fyzik%C3%A1lna_s%C3%BAstava) nastáva vtedy, keď sú v sústave všetky jej [termodynamické](https://sk.wikipedia.org/wiki/Termodynamika) vlastnosti konštantné.

V praxi to znamená, že v rámci [uzatvorenej sústavy](https://sk.wikipedia.org/wiki/Izolovan%C3%A1_s%C3%BAstava) (neprebieha žiadna výmena medzi sústavou a jej okolím) **sú**[**teploty**](https://sk.wikipedia.org/wiki/Teplota)**vyrovnané**, čiže žiadna časť ([teleso](https://sk.wikipedia.org/wiki/Teleso)) v sústave nemá vyššiu alebo nižšiu teplotu ako iná časť (teleso) v sústave. Neprebieha teda [tepelná výmena](https://sk.wikipedia.org/wiki/Tepeln%C3%A1_v%C3%BDmena) medzi žiadnymi časťami sústavy a v rámci sústavy je **teplota**[**homogénne**](https://sk.wikipedia.org/wiki/Homogenita)[**konštantná**](https://sk.wikipedia.org/wiki/Kon%C5%A1tantnos%C5%A5)**.**

**GEOGRAFIA**

**27.4 - Španielsko**

Napíšte si poznámky do zošita + prekreslite a vyfarbite si vlajku Španielska (pomôžte si učebnicou alebo internetom)

**Španielsko**

**-hl. mesto**: Madrid

**- mestá:** Barcelona, Valencia, Sevilla, Malaga, Zaragoza **-polostrov:** Pyrenejský

**-ostrovy: Kanárske ostrovy** (Tenerife a Grand Canaria- nachádza sa tu najvyšší vrch Španielska Pico de Teide), **Baleáry** – Ibiza, Malorka, Menorca

-   najväčšiu časť povrchu pokrýva **Meseta** = rozsiahla suchá náhorná plošina (meseta = stôl)

**-pohoria:** Pyreneje a Sierra Nevada

**-   národnosti:** 74 % obyvateľov sú Španieli, okrem nich tu žijú Katalánci, Galovia, Baskovia

-**poľnohospodárstvo:** sú na 1. mieste vo svete v produkcii **olív a olivového oleja**, na 2. mieste v produkcii **korku**, pestujú **citrusové ovocie**, vyrábajú **kvalitné vína**

-**priemysel: -**ťažba ortuti, uránu, železnej rudy

 - strojársky priemysel (autá SEAT, lode, lietadlá),

 -potravinársky priemysel (výroba marcipánu)

**-cestovný ruch má významné postavenie –** veľké letoviská v okolí pobrežia



**30.4.- Portugalsko** Napíšte si poznámky do zošita + prekreslite a vyfarbite si vlajku Španielska (pomôžte si učebnicou alebo internetom)

**Portugalsko**

**-**hlavné mesto: **Lisabon**, významný prístav **Porto, ostrovy:** Madeira, Azorské ostrovy, Kapverdské ostrovy

**- leží v západnej časti Pyrenejského polostrova**
**-poľnohospodárstvo:** **pestovanie ovocia** (citrusy, mandle, figy, datle a i.), **olív, viniča a korkového duba** (má svetové prvenstvo v pro­dukcii korku a jeho vývoze)
- dôležitý  **morský rybolov a spracovanie rýb** (známe *sardinky*)
**- cestový ruch** - prí­morské strediská, mestá, pútnické miesto **Fatima**



**CHÉMIA**

Vážení rodičia a milí žiaci, pretože mimoriadna situácia trvá aj naďalej, zasielam vám zadania na budúci týždeň.

CHEMICKÉ ZLUČOVANIE 29.04.2020

Učebnica strana 64 až 65, učivo si prečítať, do zošitov si zapísať a nakresliť časť zo strany 65, pod názvom Zapamätáme si a toto sa aj naučiť.

CHEMICKÝ ROZKLAD 30.04.2020

Učebnica strana 66 až 67, učivo si prečítať, do zošitov si zapísať a nakresliť časť zo strany 67, pod názvom Zapamätáme si a toto sa aj naučiť a treba to vedieť.

Doteraz vypracované poznámky a úlohy mi pošlite na moju mailovú adresu:

jarmila.romanova@centrum.sk

Potrebujem vedieť, ako vám to ide. Prajem pekný deň a teším sa na odpovede.

**ANGLICKÝ JAZYK**

Milí žiaci, už vypracované cvičenia z pracovného zošita str. 42/cv. 1, 2, 3, str.43/ cv. 4,5, I can odfoťte, označte menom a priezviskom a pošlite na môj email: radovankamihalik@gmail.com **do 30.4.2020**

Zopakujte si slovnú zásobu 4A, B, C, D

**TECHNIKA**

**Stroje a zariadenia v domácnosti**

**Elektrické spotrebiče**

**Elektrický spotrebič,** alebo **elektrospotrebič** je [elektrické](https://sk.wikipedia.org/wiki/Elektrotechnika) [zariadenie](https://sk.wikipedia.org/wiki/Zariadenie) používané v domácnostiach, v dielňach a pod. využívajúce k svojej činnosti [**elektrickú energiu**](https://sk.wikipedia.org/wiki/Elektrick%C3%A1_energia)**.**

Elektrický spotrebič je zariadenie, v ktorom sa elektrická energia účelne mení (spotrebúva) na iný druh energie.

**Elektrická energia sa mení na:**

* [**svetlo**](https://sk.wikipedia.org/wiki/Svetlo)- [žiarovka](https://sk.wikipedia.org/wiki/%C5%BDiarovka), [žiarivka](https://sk.wikipedia.org/wiki/%C5%BDiarivka) a pod.
* [**mechanický pohyb**](https://sk.wikipedia.org/wiki/Mechanick%C3%BD_pohyb)- [mixér](https://sk.wikipedia.org/w/index.php?title=Mix%C3%A9r&action=edit&redlink=1), [vŕtačka](https://sk.wikipedia.org/wiki/V%C5%95ta%C4%8Dka_%28n%C3%A1radie%29), [práčka](https://sk.wikipedia.org/wiki/Pr%C3%A1%C4%8Dka), [žmýkačka](https://sk.wikipedia.org/w/index.php?title=%C5%BDm%C3%BDka%C4%8Dka&action=edit&redlink=1), [umývačka riadu](https://sk.wikipedia.org/wiki/Um%C3%BDva%C4%8Dka_riadu) a pod.
* [**tepelnú energiu**](https://sk.wikipedia.org/wiki/Tepeln%C3%A1_energia) - [ohrievač](https://sk.wikipedia.org/w/index.php?title=Ohrieva%C4%8D&action=edit&redlink=1), [elektrický radiátor](https://sk.wikipedia.org/w/index.php?title=Elektrick%C3%BD_radi%C3%A1tor&action=edit&redlink=1), [kulma](https://sk.wikipedia.org/w/index.php?title=Kulma&action=edit&redlink=1), [žehlička](https://sk.wikipedia.org/wiki/%C5%BDehli%C4%8Dka), [varič](https://sk.wikipedia.org/w/index.php?title=Vari%C4%8D&action=edit&redlink=1) a pod.
* [**chemickú energiu**](https://sk.wikipedia.org/wiki/Chemick%C3%A1_energia) - nabíjanie [akumulátora](https://sk.wikipedia.org/wiki/Akumul%C3%A1tor) a pod.
* **iná (zložitejšia) forma** premeny energie je pri spotrebičoch, ktoré vykonávajú zložitejšiu činnosť (premena energie sa nedá jednoznačne a jednoducho popísať). Obvykle sú vybavené elektronickými obvodmi. Súhrnne ich nazývame elektronické spotrebiče - [počítač](https://sk.wikipedia.org/wiki/Po%C4%8D%C3%ADta%C4%8D), [televízor](https://sk.wikipedia.org/wiki/Telev%C3%ADzor), [mobilný telefón](https://sk.wikipedia.org/wiki/Mobiln%C3%BD_telef%C3%B3n), [videorekordér](https://sk.wikipedia.org/wiki/Videorekord%C3%A9r) a pod.

**OBČIANSKA NÁUKA**

- napísať do zošita farebne nadpis: **Sociálne zmeny v ľudskej spoločnosti a ich zdroje** a napísať do zošita nasledovné poznámky:

**Sociálne zmeny** - zmeny sociálneho usporiadania ľudskej spoločnosti.

**Zdroje sociálnych zmien:**

 **zdroj zmena v ľudskej spoločnosti**

* prírodné prostredie - migrácia, úbytok obyvateľov

(suchá, záplavy, zemetrasenia)

* vývoj ľudskej populácie - ničenie prírody, migrácia

(populačná explózia)

**HUDOBNÁ VÝCHOVA**

**DŽEZ**

**Podklady pre samoštúdium od 27.4.2020 do 7.5.2020**

Milí žiaci!

Vašou úlohou bude nájsť na internete a vypočuť si džezovú hudbu z celého sveta, vyhľadať a pozrieť si džezové tance v internetovej databáze , napr. YouTube. To , čo si vypočujete a pozriete, zapíšte si do notového zošita, napr. meno interpreta, alebo link na video. Na najbližšom stretnutí si z vašich poznámok vytvoríme džezový koncert.

Prajem Vám príjemné počúvanie a pozeranie 😊 a taktiež veľa zdravia!

Vaša učiteľka hudby

**TELESNÁ A ŠPORTOVÁ VÝCHOVA**

Vzhľadom na aktuálnu situáciu Vám ako samoštúdium v čase voľna odporúčam pár rád, ktoré by ste individuálne mohli využiť na zvyšovanie svojej kondície :

1. prechádzky do prírody so striedaním rýchlosti chôdze na budovanie imunity
2. beh na krátke vzdialenosti
3. aerobic ( ranná rozcvička, cviky na mieste, dychové cvičenia )
4. bicyklovanie v prírode alebo obci
5. loptové hry ( nácvik prihrávok, vedenie lopty, akrobacia s loptou )
6. sledovanie obľúbených športových videí pomocou kanála YOUTUBE, alebo inštruktážne videá na [www.facebook.sk/marošmolnár](http://www.facebook.sk/maro%C5%A1moln%C3%A1r) - kardio cvičenia

Zároveň Vás chcem ale poprosiť o ochranu zdravia a dodržiavanie hygieny pri športe častým umývaním rúk, nosenie ochranného rúška pri stretnutí s inými osobami, nezdržiavať sa v spoločnosti viacerých osôb a dodržiavaní hygienických zásad , ktoré vydala Vláda SR.

Ako spätnú väzbu z vašich aktivít ( fotky, krátke videá ) mi môžete zasielať na aplikáciu Messenger – Patrik Olejár